शहर में दो स्थानों से दो बाइक ले गए चोर
करनाल | अटलपार्क सेक्टर-12 सुपर मॉल की पार्किंग से चोरों ने दो बाइक चुरा ली। बाइक चोरी होने पर बाइक मालिकों ने पुलिस को सूचना दी। सिविल लाइन पुलिस ने मामला दर्ज कर जांच शुरू कर दी है। शिव कॉलोनीवासी संजय ने बताया कि वह अटल पार्क में घूमने के लिए गया हुआ था। उसने पार्क की पार्किंग में बाइक को खड़ा कर कर दिया। लेकिन जब करीब एक घंटे बाद पार्क से बाहर आया तो वहां से बाइक गायब मिली। इसी प्रकार सेक्टर-12 में सुपर मॉल के सामने गांव कलवेहड़ी निवासी विक्की अपनी बाइक को खड़ी कर किसी काम के लिए चला गया, जब वापस आया तो वहां भी बाइक नहीं मिली। पुलिस आरोपियों की जांच कर रही है।
hin_Deva hin_Deva